open-index/open-wikipedia-markdown huggingface dataset:
יקב תבור

**יקב תבור** הוא יקב ישראלי השוכן בכפר תבור.

## היסטוריה
היקב הוקם בשנת 1999 על ידי משפחות בן-תנחום, סלע, פלג וקורמן, ארבע משפחות כורמים מכפר תבור. בבציר הראשון נעשו ביקב כ-20,000 בקבוקים, ונכון ל-2019 הוא היקב החמישי/שישי בגודלו בישראל, ומייצר נכון ל-2019 כ-1.7 מיליון בקבוקים בשנה.

בשנת 2005 היקב היה החלוץ הישראלי בשימוש בחלק מיינותיו בפקקי הברגה מתכתיים, במקום פקקי השעם המסורתיים.

בשנת 2006 רכשה החברה המרכזית לייצור משקאות קלים את היקב באמצעות חברת הבת שלה; IBBL SPIRIT. בתחילה רכשה החברה 51% ממניות היקב ואת זכויות השיווק וההפצה, ובהמשך השלימה את רכישת 49% הנותרים.

בשנת 2013 החלו ביקב בשיתוף פעולה עם החברה להגנת הטבע וקרן "נקודת ח"ן" של יד הנדיב, במסגרתו נעשות פעולות לשיפור הסביבה האקולוגית בכרמים.

בשנת 2019 מותג היקב מחדש, והושם בו דגש על דמות התנשמת, המסמלת בנוכחותה את החזרת האיזון האקולוגי בכרמים.

היינן הראשי הראשון היה אריה נשר, ובשנת 2013 הצטרף אור נדבך כיינן נוסף, אשר החליף את נשר כיינן ראשי ב-2023. האגרונומית מיכל אקרמן, בעברה אגרונומית ביקבי ברקן, שימשה עד 2024 כמנהלת היקב, ופרשה לחיים פוליטיים.

כרמי היקב המשתרעים על פני כ-2,500 דונם.

במתחם היקב שוכן בית המרציפן והשוקולד.

## יינות היקב
נכון ל-2019 היקב מייצר יינות במספר סדרות:
* **הר**
הסדרה הנמוכה של היקב, נמכרת בעיקר במרכולים, ומיועדת לשתייה יומיומית. בסדרה זו מופיעים בין היתר יינות שיראז, קברנה סוביניון, שרדונה, ומוסקטו - מבעבע מתוק מענבי מוסקט קנלי.
* **Tipsy**
סדרה המיועדת לקהל צעיר. בסדרה Tipsy Red ו-Tipsy White.
* **תבור**
יינות זניים המתיישנים בחביות.
* **אדמה**
בעבר נקראו היינות על פי סוגי הקרקעות בהם גדלים הגפנים מהם נעשה היין, לדוגמה "רוזה חרסית", "מרלו גיר" וכדומה.
כיום בסדרה זו נמצאים יינות זניים כדוגמת מרלו, שיראז, קברנה סוביניון, גוורצטרמינר, רוסאן, סוביניון בלאן, ורוזה מענבי ברברה.
* **אדמה פרימיום**
סדרת בלנדים. סער, סופה, שחר, להבה, קשת, טללים.
* **כרם יחידני**
בסדרה זו יצאו יינות ויונייה, מרסלן, טאנאט, סוביניון בלאן זניים.
* **מלכיה**
יין הדגל של היקב, נעשה מחלקת קברנה סוביניון שבקיבוץ מלכיה. בעבר נקרא היין בשם 1/11000.

בעבר יוצרה ביקב סדרת "מסחה" שהייתה הסדרה הגבוהה ביקב והכילה יינות שרדונה, ממסך אדום, יין קינוח שנעשה בתהליך "תרמו־ויניפיקציה", ועוד. שם הסדרה היה מחווה ליישוב בעל אותו השם שהוקם על ידי הברון רוטשילד ב-1901 ולימים הפך לכפר תבור.

## לקריאה נוספת
* 

## קישורים חיצוניים

* 

* 
* שגיא קופר, תבור: תדמית חדשה ומלכיה חדשה 28 במרץ 2019, באתר המרקקה היומית

## הערות שוליים

תבור
קטגוריה:החברה המרכזית לייצור משקאות קלים
קטגוריה:כפר תבור
בית הכימרות

**בית הכימרות** (באוקראינית: **Будинок з химерами**) הוא בניין ארט נובו, הממוקם בשכונת ליפקי ההיסטורית בקייב, בירת אוקראינה. הבניין ממוקם מעבר לרחוב מבניין לשכת נשיא אוקראינה ברחוב בנקובה 10 ומשמש כמקום מגורים לנשיא, לטקסים רשמיים ואירוח דיפלומטים מאז 2005. הרחוב בחזית הבניין נסגר לתנועת כלי רכב וכיום הוא מדרחוב מוסדר בשל קרבתו לבניין לשכת הנשיא.

האדריכל הפולני ולדיסלב הורודצקי בנה במקור את הבית עם לשימוש כבניין דירות יוקרה בשנים 1901–1902. עם זאת, ככל שהשנים חלפו, הורודצקי החליט בסופו של דבר למכור את הבניין עקב בעיות כלכליות, שלאחריהן המבנה השתנה פעמים רבות בעלות בטרם אוכלס לבסוף על ידי מרפאת המפלגה הקומוניסטית עד תחילת שנות ה-2000. כאשר התפנה הבניין הוא שוחזר במלואו על פי תוכניותיו המקוריות של הורודצקי.

הבניין שואב את שמו הפופולרי מעיטורים מעוטרים המתארים בעלי חיים אקזוטיים וסצנות ציד, שפוסלו על ידי האדריכל האיטלקי אמיליו סאלה, מאחר שהורודצקי היה צייד מושבע. השם אינו מתייחס לכימרות המיתולוגיות, אלא לסגנון ארכיטקטוני המכונה עיטור כימרה, בו מעוטרים דמויות בעלי חיים כאלמנטים דקורטיביים לבניין. סגנונו האדריכלי הייחודי של הורודצקי זכה בשבחים והוא תואר כ"אנטוני גאודי מקייב".

## גלריה

קובץ:Flags_of_EU_and_Ukraine.jpg|דגלי אוקראינה והאיחוד האירופי מול הבניין במהלך אירוע רשמי
קובץ:Architectural_details_on_House_with_Chimaeras_2007.JPG|מבט מפורט על הפסלים האדריכליים של בנות הים ואחרות, שתוכנן על ידי אמיליו סאלה
קובץ:Architectural details on House with Chimaeras 2007-2.JPG|קישוטי מלט מורחבים, הכוללים צבאים וקרנפים
קובץ:Elephant on House with Chimaeras.JPG|המבנה כולל גילופים מעניינים, כמו הגרגויל הזה עם ראש הפיל
קובץ:Architectural details on House with Chimaeras 2007-3.JPG|אחת הצלמיות הרבות שנראות סביב הבניין
קובץ:House_with_Chimaeras_gardens.JPG|ממוזער|גנים הסמוכים לבניין עם בניין לשכת הנשיאות שנראה ברקע


## לקריאה נוספת

* 


## קישורים חיצוניים

## הערות שוליים

קטגוריה:קייב: מבנים
קטגוריה:אירופה: מעונות רשמיים
Baila Conmigo (שיר של ג'ניפר לופז)

"**Baila Conmigo**" (בעברית: "**תרקוד איתי**") הוא סינגל שהוקלט על ידי הזמרת-יוצרת האמריקאית ג'ניפר לופז. השיר יצא לאור ב-10 באוקטובר 2019, על ידי חברות התקליטים היטקו רקורדס וניויוריקן רקורדס, כסינגל שלא מתוך אלבום.

השיר הגיע אל המקום הראשון במצעד שירי הפופ הלטיניים הדיגיטליים.

## רקע וכתיבה
במקור, הלחן וההפקה של השיר נלקחו מן הלהיט "Baila Conmigo" של דאייבי, ויקטור קרדנה וקלי רויז. השיר המקורי יצא לאור כבר בפברואר 2019, וביוטיוב זכה להצלחה רבה כאשר צבר למעלה מ-128 מיליון צפיות בסך הכל.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
טרם יצא הווידאו קליפ המלא של השיר, העלתה ג'ניפר לופז לערוץ ה-Vevo שלה את האודיו הרשמי של השיר, אשר מציג בתוכו את עטיפת הסינגל. האודיו זכה להצלחה נאה ונכון ל-31 בדצמבר 2019, מונה הצפיות שלו עומד על כ-6.3 מיליון צפיות.

בנוסף לכך, העלתה לופז בשנית את האודיו של השיר. בין היתר, הופיעה לופז עם אשר ב-iHeartRadio.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים בספרדית
קטגוריה:שירים על ריקודים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת סוני מיוזיק לטין
Wish Wish

"**Wish Wish**" הוא שיר של די ג'יי חאלד, אשר הוקלט על ידי הראפרית האמריקאית קארדי בי, ביחד עם הראפר 21 סבאג', מתוך האלבום Father of Asahd, של חאלד. השיר יצא לאור ב-17 במאי 2019, על ידי חברות התקליטים ווי דה בסט מיוזיק גרופ, אפיק רקורדס ורוק ניישן.

עם יציאתו נכנס השיר אל המקום ה-19 במצעד הבילבורד הוט 100.

## רקע וכתיבה
השיר נכתב על ידי די ג'יי חאלד, קארדי בי, 21 סבאג' ופזמונאים נוספים והופק על ידי די ג'יי חאלד וטיי קית'. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה.

בספוטיפיי זכה השיר להצלחה, כאשר צבר למעלה מ-65 מיליון השמעות מבלי שיצא כסינגל.

## וידאו קליפ
הווידאו קליפ המלא של השיר הועלה ליוטיוב ב-20 במאי 2019. נכון לדצמבר 2019, מונה הצפיות שלו עומד על למעלה מ-82 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי די ג'יי חאלד
קטגוריה:שירי קארדי בי
קטגוריה:שירי 21 סבאג'
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי פלטינה כפולה בארצות הברית
הוועדה הממלכתית לשידורי רדיו וטלוויזיה (אוקראינה)

**הוועדה הממלכתית לשידורי רדיו וטלוויזיה של אוקראינה** (באוקראינית: **Державний комітет телебачення і радіомовлення України**) היא גוף מרכזי של הרשות המבצעת בעלת מעמד מיוחד, שפעולותיה מנוהלות ומתואמות על ידי קבינט השרים של אוקראינה. זהו הגוף העיקרי האחראי בגיבוש ומימוש מדיניות בתחום הטלוויזיה, הרדיו, המידע והפרסום. בקיצור הארגון ידוע יותר בשם דרז'קומטלרדיו (Держкомтелерадіо). 

## תשתיות

* חברת השידור הציבורית הלאומית של אוקראינה (הערוץ הראשון) 
* חברת הרדיו הלאומית של אוקראינה "רדיו אוקראיני" 
* חברות השידור הטריטוריאליות הפועלות בכפיפות לחברת הרדיו והטלוויזיה הממלכתית האזורית. 
** ישנם 27 חברות-בת בכל אזור באוקראינה 
* האולפן האוקראיני לסרטי טלוויזיה "Ukrtelefilm" 
* חברת שידורי הטלוויזיה והרדיו הממלכתית (DTRK) "קולטורה" 
* טלוויזיה ורדיו אוקראיני (השירות בינלאומי "שידורי טלוויזיה ורדיו אוקראיני") 
* חברת הטלוויזיה והרדיו העירונית הממלכתית "Siverska" 
* האיגוד הממלכתי לטלוויזיה ורדיו עירוני של קריבוריזקה 
* 20 סוכנויות פרסום 

## גופים תומכים
* מפעל ממלכתי הוצאה לאור ובית דפוס "טברידה" 
* מרכז מידע אנליטי ארגוני "Donbasinform" 
* מפעל "פוליסרוויס" 
* מוסד המדע הממלכתי "לשכת הספרים של איוואן פיודורוב באוקראינה" 
* מפעל "Ukrtelefilm" 
* מכון אוקראיני לשיפור הסמכה לעובדי טלוויזיה, רדיו ותקשורת (Ukrteleradiopresinstytut) 
* מרכז תרבות המידע האוקראיני (פעל בסימפרופול)

## קישורים חיצוניים
*  

## הערות שוליים

קטגוריה:אוקראינה: ארגונים ממשלתיים
חברת השידור הציבורי הלאומית של אוקראינה

**UA:PBC** או **חברת השידור הציבורי הלאומית של אוקראינה** (באוקראינית: **Національна суспільна телерадіокомпанія України**; לעיתים ממותגת תחת המילה **Суспільне** (**סוספילנה**), "ציבורית") היא מפעילת השידור הציבורי הארצית באוקראינה. החברה נרשמה ב-19 בינואר 2017. במתכונתה המחודשת מספקת החברה תוכן לשלושת ערוצי הטלוויזיה והרדיו שלה.

משנת 1995 ועד לשמה הנוכחי שמה היה **חברת הטלוויזיה הלאומית של אוקראינה** (Національна Телекомпанія України). "הרדיו האוקראיני" היה קודם חברה עצמאית עד שהתמזג עם חברת השידור כדי להפוך לחברת השידור הציבורית הראשונה של אוקראינה.

שידורי הרדיו באוקראינה, אז חלק מברית המועצות, החלו בחרקוב בשנת 1924, ורשת רדיו ארצית הוקמה בשנת 1928. (בשנים הראשונות של ברית המועצות חרקוב הייתה בירת אוקראינה, מדצמבר 1919 עד ינואר 1934, לאחר מכן עברה הבירה לקייב) בשנת 1965 הוקם ערוץ הטלוויזיה האוקראיני בפריסה ארצית הראשון, *UT* ('טלוויזיה אוקראינית'). אוקראינה הייתה חלק מברית המועצות משנת 1920 עד שהכריזה על עצמאותה ב-24 באוגוסט 1991.

## סקירה כללית
זוהי סוכנות מניות משותפת ציבורית כאשר 100% ממניותיה שייכות למדינה, ומפעילה את ערוץ הטלוויזיה UA: Pershyi, ערוץ הטלוויזיה האוקראיני היחיד שיש לו כיסוי על 97% משטח אוקראינה והוא הערוץ הלאומי היחיד בבעלות המדינה. התוכניות שלה מכוונות לכל הרבדים החברתיים של החברה האוקראינית והמיעוטים הלאומיים בה.

הרדיו האוקראיני היא רשת הרדיו הגדולה ביותר במדינה, המשדרת ב-FM (משתרעת על פני 192 יישובים ב-24 אזורים) ורשתות AM, לוויינים וכבלים ברחבי אוקראינה והיא תחנת הרדיו החדשות הפופולרית ביותר באוקראינה. בין כיווני העדיפות של הרשת ניתן למנות תוכניות אינפורמטיבית, מדע פופולרי, תרבות, בידור וספורט.

תוכנן כי חברת הטלוויזיה הלאומית של אוקראינה תשתנה לרשת הטלוויזיה הציבורית בשנת 2009, כאשר הממשלה תאבד את השליטה הישירה שלה ברשת הלאומית. רשת הטלוויזיה הציבורית תורכב מכמה ערוצים, כמו "הערוץ הראשון", "הערוץ השני", "יורוניוז אוקראינה" וערוץ "אוקראינה והעולם". אך רק בשנת 2014 נחקק חוק חדש שהפך את הרשת למפעיל שידור ציבורי עצמאי. עם הקמתה של חברת השידור הציבורי הלאומית הזו של אוקראינה בשנת 2015, חברת הרדיו הלאומית של אוקראינה התמזגה בחברה חדשה זו. החברה, ששמה שונה ל"חברת השידור הציבורי הארצית של אוקראינה", נרשמה ב-19 בינואר 2017.

## רדיו
UA:PBC משדר בשלושה ערוצי רדיו לאומיים וערוץ בינלאומי: רדיו אוקראיני (ערוץ ראשון, UR-1), רדיו "פרומין", רדיו "תרבות" ורדיו אוקראינה אינטרנשיונל. לסניפים האזוריים יש משבצות שידור משלהם בלוח השידורים של הערוץ הראשון של הרדיו האוקראיני.

מנהלת הרדיו האוקראיני של UA: PBC היא מחלקת משנה מבנית של החברה, המשלבת ארבעה ערוצי שידור, אולפני 1בית הרדיו ובית הקלטת הרדיו האוקראיני ו-5 הרכבי רדיו.

הרדיו האוקראיני משדר ברשת FM ו-AM, רשתות לוויין וכבלים ברחבי אוקראינה. בנוסף יש לו אפליקציה סלולרית "suspilne.radio" לאנדרואיד ו-iOS.

## קישורים חיצוניים

*  

## הערות שוליים

קטגוריה:אוקראינה: טלוויזיה
קטגוריה:שידור ציבורי
תורניקה קיפיאני

**תוֹרְנִיקֶה קִיפִּיאָנִי** (; נולד ב-11 בדצמבר 1987) הוא זמר גאורגי, אשר ייצג את גאורגיה באירוויזיון 2021. 

## קריירה מוזיקלית
קיפיאני זכה בשנת 2014 בתוכנית X Factor במהדורה הגאורגית שלה. הוא היה חבר בנבחרת של הזמרת טאמטה. בשנת 2017 התמודד בקדם האירוויזיון הגאורגי והופיע 18 בסדר ההופעות עם השיר "You Are My Sunshine". הוא סיים במקום העשרים ושלושה.

בשנת 2019 התחרה קיפיאני בתחרות "Georgian Idol" וזכה במקום הראשון ובייצוגה של גאורגיה באירוויזיון 2020. קיפיאני שחרר במהלך חודש מרץ 2020 את שירו לאירוויזיון - "Take Me As I Am". אירוויזיון 2020 בוטל בעקבות מגפת הקורונה, וב-26 בינואר 2021 הוכרז כי קיפיאני יישאר וייצג את גאורגיה גם באירוויזיון 2021.

תורניקה היה אמור להתמודד באירוויזיון 2020 לאחר שנבחר בתוכנית הריאליטי הגאורגית "Georgian Idol" ב-31 בדצמבר 2019, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. רשת השידור הגאורגית הודיעה כי קיפיאני ייצג את גאורגיה באירוויזיון 2021.

שירו לאירוויזיון, "You" יצא לאור במהלך חודש מרץ 2021. ב-20 במאי 2021, קיפיאני ביצע את השיר בחצי הגמר השני של התחרות וסיים במקום ה-16 עם 16 נקודות.

## קישורים חיצוניים

## הערות שוליים

קטגוריה:משתתפי אירוויזיון 2020
קטגוריה:זמרים גאורגים
קטגוריה:משתתפי אירוויזיון 2021
קטגוריה:נציגי גאורגיה באירוויזיון
קטגוריה:גאורגים שנולדו ב-1987
בית האלמנה הבוכייה

**בית האלמנה הבוכייה** (באוקראינית: **Будинок вдови, що плаче**) או **אחוזת ארשבסקי** הוא מבנה בקייב, אנדרטה ארכיטקטונית מקומית, שנמצאת ברחוב  לוטראנסקה 23 (פינת רחוב הבנק). המעון משמש את הנשיא לקבל את פניהם של נתינים זרים. הוא נבנה ב-1907 על ידי האדריכל אדוארד ברדטמן. שם הבניין נובע מכך שבימי החורף, כשהגשמים מכים על פני פסל האישה שבחזית, מפלי המים הזורמים מעיניה נדמים כדמעות. 

## היסטוריה
הבניין נבנה בקיץ 1908 על פי פרויקט של האדריכל אדוארד ברדטמן בסגנון מודרניסטי מוקדם עבור סוחר מפולטבה מהגילדה השנייה סרגיי ארשבסקי. הבעלים הראשון עדיין נזכר במונוגרמה "SA" בחזית הבניין. תוכנית הקומה הייתה דירה נפרדת בת 10 חדרים. הבתים כוללים: מטבח, מזנון, מרתף יין, מקרר, חדר כביסה. בתחילה היה לאחוזה גינה סמוכה בגודל 569 מ"ר. 

בשנת 1913 נרכשה האחוזה על ידי הסוחר מקייב מהגילדה הראשונה טובי אפשטיין. במקרה, ראשי התיבות של בני אפשטיין (שלמה ושמואל) חפפו במקביל למונוגרמה המקורית "SA". 

בשנת 1918 הוחרם המבנה על ידי הממשלה הסובייטית (במהלך הלאמת הרכוש הלאומי). איגוד הקבוצות הזרות תחת הוועד המרכזי של המפלגה הקומוניסטית הוקם בבניין זה, שאכלס גם חטיבה מיוחדת של הצבא ואת האיחוד המקצועי של הרכבת הדרום-מערבית במערך מסילות הברזל של אוקראינה הסובייטית. 

שלוש שנים לאחר שקיבלה אוקראינה עצמאות, מאז 1994 הפכה האחוזה לאחד מבתי המגורים הרשמיים של נשיא אוקראינה. הבניין אירח את פסגת אוקראינה-האיחוד האירופי.

## קישורים חיצוניים

קטגוריה:אירופה: מעונות רשמיים
קטגוריה:קייב: מבנים
יחסי גואטמלה–שווייץ

**יחסי גואטמלה–שווייץ** הם היחסים הדיפלומטיים הרשמיים שבין **[[גואטמלה|רפובליקת גואטמלה]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת גואטמלה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת גואטמלה לבין הקונפדרציה השווייצרית הם יחסים ידידותיים הכוללים שיתופי פעולה בתחומי הכלכלה, הביטחון, הסחר, המדע וחילופי התרבות.

אף על פי שגואטמלה קיבלה את עצמאותה בשנת 1821, המדינה לא הוקמה כעצמאית עד שנת 1839. שווייץ הכירה במדינה מיד לאחר שהכריזה על עצמאותה. קונסוליה שווייצרית פעלה בגואטמלה סיטי מאז שנת 1891 וזו שודרגה במעמדה למעמד של שגרירות בשנת 1962. שתי המדינות כוננו את יחסיהן הדיפלומטיים באופן רשמי בשנת 1957.

## יחסים כלכליים
הסחר הבילטרלי שבין שווייץ לגואטמלה הוא קטן בסדר גודלו. בשנת 2018 שווייץ ייבאה טובין מגואטמלה - בעיקר מוצרים חקלאיים - בשווי של 50 מיליון פרנקים שווייצריים. באותה השנה, היא ייצאה לגואטמלה טובין בשווי של 32.5 פרנקים שווייצריים שכלל בעיקרו מכונות, כימיקלים, מוצרי רוקחות שונים ושעונים. הסכם הסחר בין איגוד הסחר החופשי האירופי לבין המדינות המרכז אמריקאיות קוסטה ריקה ופנמה נכנס לתוקפו בשנת 2014, גואטמלה נכנסה מאוחר יותר כשותפה בהסכם גם היא.

## שווייצרים בגואטמלה
בסוף שנת 2018, על פי הלשכה השווייצרית המרכזית לסטטיסטיקה, התגוררו בגואטמלה אלף מאה וחמישה אזרחים שווייצרים.

## נציגויות דיפלומטיות
* שווייץ מיוצגת בגואטמלה בדרג השגרירות באמצעות שגרירות רשמית שהיא מחזיקה בגואטמלה סיטי, בירת המדינה.
* גואטמלה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. גואטמלה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.

## קישורים חיצוניים
* Bilateral relations Switzerland–Guatemala, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
מכת שמש (סרט, 2014)

**מכת שמש** (ברוסית: **Со́лнечный уда́р**) הוא סרט עלילתי בבימויו של ניקיטה מיכלקוב, המבוסס על שתי יצירות של איוואן בונין - הסיפור "מכת שמש" (1925) ויומני 1918–1920 "ימים ארורים".

הקרנת הבכורה העולמית התקיימה ב-3 באוקטובר 2014 בבלגרד (סרביה), ברוסיה הבכורה התקיימה ב-4 באוקטובר 2014, הסרט יצא בהפצה נרחבת ב-9 באוקטובר 2014. הסרט שודר בטלוויזיה ב-4 בנובמבר 2014 בערוץ הטלוויזיה רוסיה-1. בשנת 2015 הוקרנה הגרסה המורחבת כסדרה בת חמישה פרקים.

הסרט היה מועמד מטעם רוסיה לפרס האוסקר בקטגוריה "הסרט הטוב ביותר בשפה זרה".

## עלילה
הסרט מספר את ימיו האחרונים של רב החובל חסר הצבא של הצבא המובס של וראנגל במחנה הריכוז של האדומים בנובמבר 1920. מעת לעת מבקרים בו חזיונות של ניאוף ארוך שנים וחולף כשהיה סגן צעיר. עם זאת, הוא תוהה: "מי אשם במה שקרה לרוסיה?". רק העמסתו יחד עם כל שבויי המלחמה במחנה על דוברה מפסיקה את התייסרויותיו כאשר הוא מובל לאוצ'קוב. לאחר ההעמסה, האדומים, גוררים את הדוברה בספינה ישנה ומטביעים אותה.

## שחקנים ודמויות

## פרסים ומועמדויות

## קישורים חיצוניים
* 

* 

## הערות שוליים

קטגוריה:סרטים ברוסית
קטגוריה:סרטי דרמה רוסיים
קטגוריה:סרטי מלחמת האזרחים הרוסית
מסיט חום

**מסיט חום** (שם מדעי: *Mesitornis unicolor*) הוא מין של עוף קרקעי ממשפחת המסיטיים החי רק באי מדגסקר. מין זה הוא מבין העופות המעטים שאינו נצפה מעופף מעולם, כך שייתכן שהוא לא מסוגל לעוף, או שהוא רק לא נוטה לעוף.

המסיט הוא עוף שאורכו 30 סנטימטרים, והוא דומה מעט לרלית במראהו ובעבר נחשב לקרוב משפחתה. הוא בעל נוצות חומות-אדמדמות, חזה צהוב-בהיר וראש קטן עם מקור דק, ישר ואפור. העיניים גדולות עם טבעת סביבם, ולאורך הצוואר ישנו פס לבן. לעוף זה רגליים ארוכות והוא מסוגל לרוץ ביעילות.

המסיט חי לאורך החופים של מזרח מדגסקר מהפארק הלאומי מרוג'ג'י עד להר הגעש Tôlanaro בדרום. תפוצתו היא ביערות גשם טרופיים ויערות נשירים עד גובה 1,200 מטר. הוא בעל הסוואה טובה ביער וכך הוא יכול לחפש בשקט חסרי חוליות למאכל.

מין זה חי בבדידות והוא נפגש עם בני זוג בעונת הרבייה. הנקבה מכינה קן קרקעי עשוי מזרדים ומסיבים מהחי והצומח. בתוך הקן היא מטילה מביצה אחת ועד שלוש ביצים. האפרוחים עוזבים את הקן זמן קצר לאחר הבקיעה.

המסיט מצוי בסכנת הכחדה, בעיקר כתוצאה מציד וטריפה בידי מינים פולשים כמו כלבים, חולדות ועוד וכן כתוצאה מכריתת יערות ומחקלאות אינטנסיבית. מצב השימור שלו כיום הוא פגיע (VU).

## קישורים חיצוניים

קטגוריה:מסיטיים
קטגוריה:עופות חסרי יכולת תעופה
קטגוריה:עופות יערות הגשם של מדגסקר
יחסי ניקרגואה–שווייץ

**יחסי ניקרגואה–שווייץ** הם היחסים הדיפלומטיים הרשמיים שבין **[[ניקרגואה|רפובליקת ניקרגואה]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת ניקרגואה לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ השווייצרי, היחסים הדיפלומטיים הרשמיים שבין רפובליקת ניקרגואה לבין הקונפדרציה השווייצרית הם יחסים דיפלומטיים המבוססים על ניסיונותיה של שווייץ לסייע לניקרגואה בהאצת הפיתוח שלה. שווייץ מחזיקה משרד במנגואה, בירת ניקרגואה שמטרתו לסייע בפיתוח של המדינה. למשרד יש דרג דיפלומטי.

ניקרגואה זכתה בעצמאותה מספרד בשנת 1821, הרפובליקה של ניקרגואה נוצרה לראשונה בשנת 1838. שווייץ הכירה בעצמאותה של ניקרגואה מיד לאחר שזו הוקמה. בשנת 1936, מועצת הברית של שווייץ פתחה קונסוליית כבוד בניקרגואה. היחסים הדיפלומטיים שבין ניקרגואה לשווייץ כוננו לראשונה בשנת 1957 ובין 1968 ל-1976, שווייץ הפעילה שגרירות בבירה מנגואה.

הסוכנות השווייצרית לפיתוח החלה לפעול בניקרגואה לאחר מפלתו של הדיקטטור אנסטסיו סומוסה דביילה ב-1979. מספר שווייצרים הצטרפו לבריגדות בניקרגואה על מנת לעזור לבניית המדינה מחדש.

מאז 1990 פועל המשרד בעל הדרג הדיפלומטי של הסוכנות במנגואה, בירת ניקרגואה.

## שווייצרים בניקרגואה
על פי הלשכה השווייצרית המרכזית לסטטיסטיקה, בסוף שנת 2018 התגוררו בניקרגואה מאתיים חמישים וארבעה אזרחים שווייצרים.

## נציגויות דיפלומטיות
* ניקרגואה אינה מיוצגת בשווייץ בדרג השגרירות. ניקרגואה מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים: ז'נבה, ולוגאנו.
* שווייץ אינה מיוצגת בניקרגואה, הן בדרג השגרירות והן בדרג הקונסולרי. שווייץ מיוצגת בניקרגואה באמצעות משרד ייצוגי שהיא מחזיקה במנגואה, בירת המדינה.

## קישורים חיצוניים

* Bilateral relations Switzerland–Nicaragua, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אומץ תחת אש

**אומץ תחת אש** (באנגלית: **Courage Under Fire**) הוא סרט מתח ופעולה אמריקאי משנת 1996, בכיכובם של דנזל וושינגטון, מג ראיין, שון אסטין, לו דיאמונד פיליפס, סקוט גלן, סת' גיליאם, מאט דיימון, מייקל מוריארטי. הסרט מבוסס על ספר שכתב פטריק שיין דאנקן.

## תקציר העלילה
על קולונל נאט סרלינג (דנזל וושינגטון), קצין ריינג'רס ושריון בצבא ארצות הברית אשר פיקד על גדוד טנקים במלחמת המפרץ, הוטל לחקור את נסיבות מותה של קפטן קרן ואלדן (מג ראיין), טייסת מסוקים במלחמת המפרץ. ואלדן וצוותה נשלחו לחלץ כוח חיילים שהותקף. המסוק התרסק וואלדן וצוותה נדרשו להדוף את חיילי הצבא העיראקי עד שחולצו. במהלך החילוץ נהרגה ואלדן. מפקדה המליץ עליה למדליית הכבוד, אך כדי שהמלצה זו תאושר סרלינג חייב לגלות את האמת שמסתירים חייליה ששרדו את הקרב. אם יתברר שאכן פעלה בגבורה יוענק לה, לאחר מותה, העיטור. סרלינג עצמו רדוף בשל תקרית בשדה הקרב, במהלכה הורה לפתוח באש על כוח שריון לא מזוהה. לאחר מעשה התברר שירה על אנשיו, וחלקם נהרגו. בהמשך התעשת סרלינג ופיקד באומץ על אנשיו עד להשלמת המשימה. על מעשיו עוטר בכוכב הכסף.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1996
קטגוריה:סרטי מלחמה
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטים אמריקאיים משנת 1996
קטגוריה:סרטים שצולמו בקונטיקט
קטגוריה:סרטי אדוארד זוויק
גא"ז 3110 וולגה

**גא"ז 3110 וולגה** (ברוסית: **ГАЗ-3110 Волга**, קרוי גם: **ГАЗ-3110**, באנגלית: **GAZ-3110 Volga**, קרוי גם: **GAZ-3110**) היא מכונית משפחתית גדולה מתוצרת יצרנית הרכב גא"ז (גא"ז הם ראשי התיבות ברוסית של מפעל כלי הרכב על שם "גורקי" (**Горьковский автомобильный завод, ГАЗ**) אשר יוצרה בין השנים 1996 – 2004 ברוסיה.

דגם סטיישן יוצר בין השנים 1997 – 2010 והיה קרוי **GAZ-310221**.

## "גא"ז 3110 וולגה"

* 4 דלתות.
* 5 מושבים.
* מנועי בנזין ודיזל בפוזיציה אורכית.
* סוג הנעה: הנעה אחורית 4x2.
* מנוע קירור מים.
* תאוצה בין 0–100 קמ"ש היא 14.5 שניות (מנוע בנזין 2,287 סמ"ק).
* דגמי "גא"ז 3110 וולגה" שירתו ברוסיה גם כמוניות.
* דגמי "גא"ז 3110 וולגה" שירתו בהמשרד למצבי חירום והגנה אזרחית של רוסיה.

### תצורות
* 4 דלתות - סלון.
* 5 דלתות - סטיישן.

## גלריה

קובץ:Волга 3110.jpg |"גא"ז 3110 וולגה"
קובץ:Автомобиль МЧС, Ухта 1.JPG |"גא"ז 3110 וולגה" בשירות המשרד למצבי חירום והגנה אזרחית של רוסיה
קובץ:06 Иркутская ГЭС.jpg |"גא"ז 3110 וולגה"
קובץ:GAZ-31029.jpg |"גא"ז 3110 וולגה"
קובץ:Volga 3110, Batumi.jpg |"גא"ז 3110 וולגה"
קובץ:GAZ-310221 (silver colored).jpg
קובץ:Taksio.jpg |"גא"ז 3110 וולגה" - מונית
קובץ:Petrozavodsk traffic taxi.jpg |"גא"ז 3110 וולגה" - מונית
קובץ:GAZ-3110 as former taxi in Moscow.jpg |"גא"ז 3110 וולגה" - מונית במוסקבה


## ראו גם
* גא"ז 14
* גא"ז 31029 וולגה
* גא"ז 3111 וולגה

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1996
קטגוריה:מכוניות משפחתיות גדולות
קטגוריה:מכוניות סטיישן
קטגוריה:מוניות
קטגוריה:מכוניות סובייטיות
3110 וולגה
שרית אבישי-אלינר

**שרית אבישי-אלינר** (נולדה ב-1956) היא רופאה ישראלית, מומחית ברפואת ילדים ובמנהל רפואי שכיהנה כמנהלת המרכזים הרפואיים קפלן והרצפלד.

## ביוגרפיה
אבישי-אלינר סיימה לימודי רפואה בטכניון והיא בעלת תואר שני במינהל מערכות בריאות מאוניברסיטת בן-גוריון בנגב. את התמחותה עשתה ברפואת ילדים ותת התמחות בטיפול נמרץ ילדים בבית החולים לילדים של לוס אנג'לס. כמו כן היא בעלת התמחות במנהל רפואי.

היא שימשה רופאת ילדים בקהילה במרכז רפואי קפלן ובתל השומר ורופאת ילדים וטיפול נמרץ במרכז רפואי קפלן ובבית החולים לילדים של לוס אנג'לס.

כיהנה כמנהלת רפואית של מחוז ירושלים בשירותי בריאות כללית. ב-2016 מונתה לסגנית מנהלת מרכז רפואי קפלן וב-2018 מונתה גם למנהלת המרכזים הרפואיים קפלן והרצפלד. בינואר 2021 פוטרה מתפקידה בשני בתי החולים.

מרצה בבית הספר לרפואה, האוניברסיטה העברית והדסה, ירושלים.

היא נשואה ואם לשני בנים.
## קישורים חיצוניים
*שרית אבישי-אלינר באתר שירותי בריאות כללית
* 

קטגוריה:בעלות תואר דוקטור לרפואה מהטכניון - מכון טכנולוגי לישראל
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:רופאות ילדים ישראליות
קטגוריה:רופאי ילדים ישראלים
קטגוריה:מנהלות בתי חולים בישראל
קטגוריה:מנהלי מרכז רפואי קפלן
קטגוריה:רופאי שירותי בריאות כללית
קטגוריה:סגל המרכז הרפואי ע"ש חיים שיבא - תל השומר
קטגוריה:ישראליות שנולדו ב-1956
קטגוריה:ישראלים שנולדו ב-1956
בנק אגודת הטמפלרים

[ממוזער|בנק אגודת הטמפלרים ביפו עם הדגל הנאצי, [קרל לוץ]]
**בנק אגודת הטמפלרים** (בגרמנית: **Bank der Tempelgesellschaft**) היה בנק ארצישראלי שהקימה אגודת הטמפלרים, ופעל בין השנים 1924 ל-1939.

הטמפלרים הגרמנים שהגיעו לארץ ישראל, החל מ-1868, נזקקו לבנק. בתחילה הם השתמשו בשירותי הבנק של יוהנס פרוטיגר, בנקאי ממוצא שווייצרי, בירושלים, אך זה פשט את הרגל ב-1896. הבנק של פרוטיגר היה גלגול של בנק של ״מיסיון עולי הרגל״ מסנט כרישונה (ליד בזל). אחרי התמוטטות הבנק פתח את שעריו דויטשה פלשתינה בנק בתמיכת משרד החוץ הגרמני, במטרה לעזור לנתינים גרמנים כטמפלרים, וגם כמשקל נגד לבנק קרדי ליונה הצרפתי. בנק זה פורק אחרי מלחמת העולם הראשונה, כרכוש אויב.

ב-10 ביולי 1887 הקימו הטמפלרים את "הקופה המרכזית של ההיכל" (Zentralkasse des Tempels). הקופה נרשמה תחילה בקונסוליה הגרמנית בירושלים וב-1904 הוכרה על ידי השלטון העות'מאני. הקופה טבעה מטבעות לשימוש הקהילה. ב-1922, בעקבות סגירת דויטשה פלשתינה בנק, נרשמה הקופה ברשם החברות. מטרת הקופה הייתה לתת מימון לטמפלרים. אך הקופה הייתה קטנה מדי והוחלט להקים במקביל גם בנק.

"אגודת הטמפלרים (ההיכל)" הקימה את הבנק שלה ב-11 ביולי 1924. הסניף הראשי היה ביפו, ונפתחו סניפים ברחוב השוק בחיפה ובירושלים. הבנק העסיק עשרות עובדים גרמנים, אך גם ערבים ויהודים. מנהלי הבנק היו כריסטוף וו. הופמן עד 1932, ותימוטאוס וורסט עד סגירת הבנק. הבנק עסק במימון הפעילות הטמפלרית בשטחי החקלאות (כגון יצוא תפוזים משרונה), התעשייה והמסחר. הבנק השתלב גם בעשייה הציונית שגדלה מאוד ב. ב-1933 מונה הבנק כנציגו של הדויטשה רייכבנק.

איסור על עסקאות עם יהודים אחרי ליל הבדולח, בנובמבר 1938, הביא את בנק אגודת הטמפלרים לכדי כמעט פשיטת רגל. על מנת להיחלץ מפשיטת הרגל הוצע על ידי חברת העברה לרכוש, בעזרת הבנק, אדמות באזור שרונה. מאחר שחברת העברה עבדה "באישור" השלטון הנאצי, היה זה ניסיון לעבור על האיסור ולהמשיך בזרימת ההון של הבנק. פרוץ מלחמת העולם השנייה סיכל את המכירה באיבה. הממשל הבריטי סיים את ההתיישבות הטמפלרית בארץ ישראל, והבנק נסגר בידי משרד הכונס הרשמי, ב-12 בספטמבר 1939. סגירתו הסופית של הבנק הייתה עם הקמת מדינת ישראל.

## הערות שוליים

קטגוריה:טמפלרים (תנועה)
אגודת הטמפלרים
יוז'ף שוראני

**יוז'ף שוראני** (במקור **שוורץ**, בהונגרית: **Surányi József**; פשט, 12 בדצמבר 1861 – בודפשט, 17 ביולי 1918) היה עיתונאי יהודי-הונגרי. הבעלים, העורך והמו"ל של העיתון פשטי נפלו (Pesti Napló), כלומר "היומן של פשט", שהיה יומון פוליטי חשוב בהונגריה, שיצא לאור בין מרץ 1850 לבין אוקטובר 1939.

## קורות חיים
יוז'ף שוורץ נולד במשפחה יהודית כבנם של קלמן שוורץ (יליד 1835) ושל קרולינה קראוס. אֶחיו: בלה ומיקולוש, יחד איתו שינו שלושתם את שמם לשוראני; אחותם רגינה נישאה לדיולה אגר ונשאה את שם בעלה. לאחר שיוז'ף סיים את לימודיו בתיכון, עבר ללמוד באקדמיה למסחר בפשט. בשנת 1881 יצא לסיור לימודי עסקים וכלכלה של שלוש שנים מחוץ להונגריה. בשנת 1887 הקים חברת סחר (יצוא-יבוא) בשם יוז'ף שוורץ ושות' והיה לו חלק גם במפעל הגומי ובסחר שהיה מוכר בשם ארנה שוטולה. כמו אחיו, הוא היה אחד מבעלי המניות של "טחנת הקמח גיזלה בע"מ". בנוסף לפעילותו הכלכלית והיזמית עסק שוראני גם בספרות ובעיתונות. הוא כתב מאמרים ל"עיתון הלאומי" (Nemzeti Ujság) ולכמה עיתונים וכתבי עת אחרים. תחת השם הבדוי הנס הארדינג הוא פרסם בגרמנית קובץ שירים (לייפציג, 1888).

בשנת 1901 השתלט על היומון הוותיק פשטי נפלו, הפך לעורך הראשי של העיתון ולנשיא המנהל של חברת פשטי נפלו בע"מ. הוא הפך את העיתון מהסגנון הישן לעיתון מודרני עם שירות חדשות טוב. בפשטי נפלו פרץ בשנת 1911 שביתת העיתונאים הראשונה והיחידה לזמן רב שהסתיימה בהצלחת העיתונאים: שוראני הסכים להעלאת השכר המבוקשת. שנה קודם לכן פיטר יוז'ף שוראני את אנדור מיקלוש, ראש הדסק הכלכלי בעיתון. מיקלוש הקים עיתון משלו, האשט, ויצר את המתחרה לפשטי נפלו. לאחר הפיטורים החלה התדיינות משפטית בין שני הבעלים, אך חשיפת סודות מסחריים לא היה באינטרס של אף צד. בספטמבר 1912 משך אנדור מיקלוש את התביעה, והצדדים הביעו בפומבי "חרטה הכנה" על ההאשמות ההדדיות.

במהלך מלחמת העולם הראשונה ההוצאה לאור של העיתונים זכתה להצלחה כלכלית גדולה, אולם בשנת 1917 נפרד יוז'ף שוראני מהעיתון מכיוון שקיבל הצעה אטרקטיבית באופן בלתי צפוי מלאיוש הטווני. למחלת הלב הייתה חלק מכריע בהחלטה שלו וכן העובדה שבנו נפל בחזית. את השנה האחרונה לחייו בילה בפרישה לגמלאות.

## עבודותיו
* Aus jungen Tagen, Gedichte. לייפציג, 1888. (בשם הבדוי "האנס הרדינג". מעטפה: בודפשט, 1888)
* נתונים עבור אזור המכס האוטונומי. פרסום ב"פשטי נפלו". בודפשט (1905)

## לקריאה נוספת
* חייהם ועבודותיהם של סופרים הונגרים Szinnyei József: *Magyar írók élete és munkái XIII. (Steiner–Télfy)* 1909
* לקסיקון ביוגרפי הונגרי *Magyar életrajzi lexikon II. (L–Z).* Főszerk. Kenyeres Ágnes. Budapest: Akadémiai. 1969
* לקסיקון יהודי הונגרי. יוז'ף שוראני *Magyar zsidó lexikon*. Szerk. Ujvári Péter. Budapest: Magyar Zsidó Lexikon. 1929. 820. o.
* טייקוני עיתונות הונגרים Lengyel Géza. *Magyar újságmágnások*. Lengyel Géza. *Magyar újságmágnások*. Irodalomtörténeti füzetek 41. szám
* חברת מניות משפחתית בתחילת המאה ה-19 Klement Judit (2000). Egy családi részvénytársaság a századelőn – Gizella Gőzmalom Rt. 1905-1917

## הערות שוליים

קטגוריה:עורכי עיתונים יהודים הונגרים
קטגוריה:פובליציסטים יהודים הונגרים
קטגוריה:עיתונאים יהודים הונגרים
קטגוריה:משוררים יהודים הונגרים
קטגוריה:אנשי עסקים יהודים הונגרים
קטגוריה:יזמים יהודים הונגרים
קטגוריה:מו"לים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1861
קטגוריה:נפטרים ב-1918
Johnny Remember Me

"**Johnny Remember Me**" (בעברית: "**ג'וני זכור אותי**") הוא שיר, שהגיע לראש מצעד הסינגלים הבריטי בביצוע ג'ון לייטון ובליווי להקת The Outlaws. זה היה הלהיט הראשון של המפיק ג'ו מיק. השיר מתאר צעיר המקונן על מות אהובתו, והוא אחד השירים הבולטים בסגנון שנקרא 'death ditties' (שירי מוות של צעירים), שהיו פופולריים בתחילת שנות השישים של המאה העשרים. ייחודו של השיר הוא בצליל המצמרר והמהדהד שבו (סימן היכר בסגנון ההפקה של מיק), ובקולות הרקע הנשיים של הזמרת ליזה גריי. את העיבוד עשה צ'ארלס בלקוול. על אף השינוי שנערך בשיר והחלפת השורה "הנערה שאהבתי ומתה לפני שנה" ל"הנערה שאהבתי ואיבדתי לפני שנה", השיר נאסר לשידור ב-BBC, יחד עם "שירי מוות" אחרים שהיו פופולריים באותה תקופה.

את השיר כתב והלחין ג'ף גודארד, שהתעורר משינה ושר אותו ישירות לתוך רשמקול, שהיה מונח ליד מיטתו.

באותה עת ג'ון לייטון גילם תפקיד של כוכב רוק בשם ג'וני סיינט-סיר בסדרת הטלוויזיה "Harpers West One". בפרק בו מושמע השיר, נראה סיינט-סיר מבצע את השיר, כשהוא מוקף נשים מעריצות. החשיפה הטלוויזיונית הביאה לפרסום מידי של השיר. אחרי שיצא לאור עלה הסינגל במהירות לראש המצעד.

## גרסאות כיסוי
ב-1963 יצאה גרסת כיסוי בצרפתית בביצוע Les Chats Sauvages (עם הסולן מייק שנון) בשם "Johnny Rapelle-Toi".

בפינית הוקלט השיר בביצועים רבים, בהם טאפיו ראוטבאארה (1962), אולבי וירטה (1962), טופי סורסקוסקי (1985) וקארי טאפיו (1986).

ב-1983 הקליט הזמר ג'ון ספנסר את השיר בהולנדית בשם "Johnny, vergeet me niet".

ב-1985 הקליטה את השיר להקת ברונסקי ביט יחד עם מארק אלמונד, בשילוב השירים "I Feel Love" ו-"Love to Love You Baby". הסינגל הגיע למקום השלישי במצעד. הוא נמכר ביותר מ-300,000 עותקים וזכה למעמד של תקליט פלטינה.

את השיר ביצעו גם זמר הרוק השוודי Little Gerhard ולהקת Showaddywaddy. ב-1983 יצא לאור גרסת כיסוי של השיר בביצוע הלהקה הבריטית The Meteors באלבומם "Wrecking Crew".

יצירת השיר והצלחתו תוארו בסרט "Telstar: The Joe Meek Story" משנת 2009, בו מגלם טום ברק את דמותו של גודארד, וקאלום דיקסון את לייטון.

ב-2018 הוציא פרדי דילבי גרסה של השיר באלבומו "Teenager's Heartbreak", בהפקת Family Spree Recordings.

## קישורים חיצוניים

## הערות שוליים

קטגוריה:שירים באנגלית
קטגוריה:שירי טרגדיה על בני נוער
קטגוריה:שירים על רוחות רפאים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת EMI רקורדס
קטגוריה:שירים שצונזרו על ידי ה-BBC
יחסי אוקראינה–אלג'יריה

**יחסי אוקראינה–אלג'יריה** (בערבית: **العلاقات الأوكرانية الجزائرية**, באוקראינית: **Українсько-алжирські відносини**) הם היחסים הדו-צדדיים שבין **[[אוקראינה]]** לבין '''הרפובליקה האלג'יראית הדמוקרטית העממית'''. אלג'יריה הכירה בעצמאות אוקראינה בשנת 1992, ויחסים דיפלומטיים בין שתי המדינות כוננו בשנת 1993.

לאלג'יריה שגרירות בקייב. לאוקראינה שגרירות באלג'יר (שנפתחה בשנת 1999).

## היסטוריה
אלג'יריה הכירה בעצמאות אוקראינה בשנת 1992, ויחסים דיפלומטיים בין שתי המדינות הוקמו בשנת 1993. עד מהרה (1993–1994) נחתמו הסכמי צבא וסחר בין שתי המדינות.

עוד קודם לעצמאות אוקראינה, הייתה ברית המועצות אחת התומכות העיקריות בעצמאות אלג'יריה, וכחלק מכך, הקשרים הכלכליים בין אוקראינה הסובייטית ואלג'יריה היו משמעותיים, מכיוון שחלק גדול מהתעשיות הסובייטיות (ובפרט תעשיית האוויר והחלל), כמו גם הנמל הגדול של אודסה נמצאו בשטחי אוקראינה. לאחר שהכריזה אוקראינה על עצמאותה, נמשכו הקשרים הכלכליים בין המדינות, כשאלג'יריה ומצרים נותרו, נכון בתחילת שנות ה-2000, שתי שותפות המסחר החשובות ביותר של אוקראינה באפריקה והמזרח התיכון.

על אף קשרי המסחר הטובים, הקשרים הפוליטיים בין המדינות היו בפיגור בהשוואה לקשרים הכלכליים; רק בשנת 2002 ביקר שר החוץ האוקראיני אנטולי זלנקו לראשונה באלג'יריה. כפי שציינו אנליסטים אוקראינים באותה עת, אחד מהנושאים שעמדו בראש סדר העדיפויות של אוקראינה בפיתוח קשריה עם מדינות צפון אפריקה באותה תקופה היה הרחבת היחסים הכלכליים; מעבר מייצוא מתכות, כימיקלים ומוצרי מזון למכירת מטוסים אזרחיים וצבאיים ומוצרי היי-טק נוספים. באותה שנה התקיימה באלג'יריה תערוכת המוצרים האוקראינים, אלג'יריה-אוקראינה 2002, וכן נחתמה אמנה למניעת כפל מס.

היקף המסחר הכולל בין שתי המדינות עמד על 355 מיליון דולר בשנת2003. על רקע זה דווח כי בשנת 2003 מכרה אוקראינה לאלג'יריה 5 מטוסי מיג-29 ו-16 מסוקי מיל מי-24, ומצד שני רכשה כמה מטוסי ישנים מדגם מיג-21.

אמנה בשיתוף עם קנדה והולנד בנושא שיתוף פעולה בשלום בחלל נחתמה בשנת 2018.

בשנת 2008, תוך ניצול המלאי הגדול של ציוד מתוצרת סובייטית (כלומר, שיוצר לעיתים קרובות באוקראינה) המשמש את הכוחות המזוינים של אלג'יריה, הגיעה אוקראינה להסכם עם אלג'יריה בנושא אספקת שירותי תחזוקה, תיקון ושדרוג. ההסכם, שקבע גם חילופי נספחים צבאיים, נחתם על ידי שרי ההגנה של המדינות במהלך ביקורו של שר ההגנה האוקראיני יורי יחנורוב  באלג'יריה. על פי הדיווחים, קצינים בכירים מאלג'יריה שביקרו באוקראינה התעניינו במיוחד בחברות תעופה וחלל אוקראינית (כמו אנטונוב ולוך), ובמפעל לתיקון משוריינים בקייב.

## סחר
היקף הסחר בין שתי המדינות עמד על 393 מיליון דולר בשנת 2018. הסחורות שמייצאת אוקראינה לאלג'יריה, בשווי כולל של 390 מיליון דולר מורכבות בעיקר ממתכות ופלדה, ואילו עיקר הסחורות שמייצאת אלג'יריה בשווי כולל של 3 מיליון דולר הוא מלח, גפרית, אבנים ועוד.

## קישורים חיצוניים

* שגרירות אוקראינה באלג'יריה

## הערות שוליים

קטגוריה:ערכים ללא קטגוריות פיזיות - יחסי חוץ
אמיל רקוביצה

**אמיל רקוביצה** (ברומנית: **Emil Racoviță**; 15 בנובמבר 1868 – 17 בנובמבר 1947) היה ביולוג רומני.

## ביוגרפיה
אמיל רקוביצה נולד באחוזה משפחתית ולמד ביאש. בהמשך הוא למד בסורבון ובשנת 1899 קיבל תואר במשפטים. מייד עם קבלת התואר הוא התחיל ללמוד ביולוגיה וסיים את התואר בשנת 1891 ודוקטורט ב-1899.

בשנת 1897 הוא נכלל בצוות של המשלחת האנטארקטית הבלגית. המשלחת חזרה לאירופה בשנת 1899. תוך זמן קצר רקוביצה פרסם את היומן שלו בה תיאר את עבודת המשלחת.

בשנת 1900 הוא פרסם את תוצאות מחקריו על החי והצומח באזור הארקטי.

את המשך החייו רקוביצה עסק בעיקר בחקר מערות. רוב הסיורים הוא עשה לצד חברו רנה ז'נל. בשנת 1919 הוא הועמד בראש מחלקת הביולוגיה באוניברסיטה בקלוז'. בשנת 1920 הוא הקים באוניברסיטה זו מכון לחקר ספלאולוגיה.

בשנים 1922–1926 הוא היה חבר ב. בשנים 1926–1929 אמיל רקוביצה היה נשיא האקדמיה למדעים הרומנית. בשנים 1929–1930 הוא היה רקטור של האוניברסיטה בקלוז'.

## קישורים חיצוניים

* ביוגרפיה

קטגוריה:ספלאולוגים
קטגוריה:מדענים רומנים
קטגוריה:סגל אוניברסיטאות ברומניה
קטגוריה:רומנים שנולדו ב-1868
קטגוריה:רומנים שנפטרו ב-1947
כלום לא עובר על ידי

**כלום לא עובר על ידי** הוא אלבום הבכורה של המוזיקאית דניאל רובין, שיצא בשנת 2017.

## רקע
האלבום, שיצא בהוצאה עצמאית, כולל 11 שירים שרובין כתבה והלחינה, מלבד השיר "אהבתי אותה פעם" שכתב יהונתן גפן. השיר כבר יצא בשנת 1994 בלחן אחר, של דויד ברוזה, באלבומו "החומרים שמהם עשויה האהבה". השיר "הרגשתי יפה" נכתב על ידי רובין יחד עם דן תורן, שגם ייעץ לה בכתיבת השירים "ריקה" ו"כלום לא עובר על ידי". השיר "היא בורחת", הסוגר את האלבום, הוא למעשה גרסה ארוכה יותר של השיר "תתעורר", הפותח את האלבום. שם השיר "מים מלוחים" הוא הומאז' לשירו של מאיר אריאל, "מים מתוקים", והשורה "הוא משקר אפילו בשתיקה" היא הצורה ההפכית של מילותיו של אריאל, "היא אומרת שאני משקר אפילו בשתיקה". השירים "הרגשתי יפה", "שלושה רבעים", "בדמיון שלי" וכן שיר הנושא של האלבום, "כלום לא עובר על ידי", יצאו כסינגלים והועלו כקליפים ליוטיוב.

האלבום הופק על ידי עמרי אמדו, שהפיק גם את האלבום השני של רובין, הסיפור בגדול.

## רשימת השירים

## קישורים חיצוניים

* כלום לא עובר על ידי, להאזנה באתר Bandcamp
* שיר הנושא של האלבום, באתר יוטיוב
* ריאיון עם דניאל רובין על שיר הנושא של האלבום, בבלוג "סינגולארי"

2020 01
קטגוריה:אלבומי בכורה מ-2017
קטגוריה:אלבומים בעברית
שחייה באולימפיאדת טוקיו (2020)

**[[אולימפיאדת טוקיו (2020)]]** נערכה בטוקיו, יפן. תחרויות השחייה במסגרת המשחקים האולימפיים נערכו במרכז ספורט המים, ותחרויות השחייה במים פתוחים נערכו באודייבה מארין פארק (Odaiba Marine Park).

37 משחים שונים התקיימו באולימפיאדה זו, 18 לנשים, 18 לגברים ולראשונה במשחקים האולימפיים משחה שליחים משולב בשתי שחייניות ובשני שחיינים, 4x100 מטר מעורב.

לאור מגפת הקורונה הוחלט על ידי הוועדה המארגנת של המשחקים והוועד האולימפי הבינלאומי לדחות את מועד המשחקים מקיץ 2020 למועד מאוחר יותר שלא יעלה על קיץ 2021. עם זאת, הוחלט כי לא יהיה שינוי בשם המשחקים.

### השחייניות הבולטות
* אמה מקיאן (), זכתה ב-7 מדליות, 4 זהב (2 אישיות) ו-3 ארד (1 אישית)
* קיילי מקיואן (), זכתה ב-4 מדליות, 3 זהב (2 אישיות) ו-1 ארד
* קייטי לדקי (), זכתה ב-4 מדליות, 2 זהב (2 אישיות) ו-2 כסף (1 אישית)
* אריארן טיטמוס (), זכתה ב-4 מדליות, 2 זהב (2 אישיות), 1 כסף (1 אישית), ו-1 ארד
* יוי אוהאשי (), זכתה ב-2 מדליות זהב אישיות

### השחיינים הבולטים
* קיילב דרסל (), זכה ב-5 מדליות זהב, 3 אישיות
* יבגני רילוב (), זכה ב-3 מדליות, 2 זהב אישיות ו-1 כסף
* רוברט פינק (), זכה ב-2 מדליות זהב אישיות

## שיאי עולם
#### נשים

#### גברים

#### משולב

## טבלת המדליות
;מקרא

## הזוכים במדליות
### נשים

(*) שחייניות ששחו רק בשלב המוקדמות וזכו אף הן במדליות

### גברים

(*) שחיינים ששחו רק בשלב המוקדמות וזכו אף הם במדליות

### משחה משולב (2 שחייניות, 2 שחיינים)

(*) שחיינים ששחו רק בשלב המוקדמות וזכו אף הם במדליות

## קישורים חיצוניים
* שחייה באולימפיאדת טוקיו (2020), באתר *Sports-Reference*

## הערות שוליים

*
2020
קטגוריה:ענפי ספורט באולימפיאדת טוקיו (2020)
יאן הרביעי

**יאן הרביעי מאושוויינצ'ים** (בפולנית: Jan IV oświęcimski 1426–1496) היה בן שושלת פיאסט ואחרון מנסיכי אושוויינצ'ים.

## ביוגרפיה
לאחר שאביו נפטר בשנים 1434 ביחד עם אחיו הצעיר, יאן הרביעי קיבל לשליטתו את נסיכות אושוויינצ'ים. הוא היה תחת חסותו של האח הבכור. בשנת 1441 אחיו הבכור ואצלב הבטיח שישכנע את האחים שלו להשבע אמונים למלך פולין עם הגעת לבגרות.

בשנת 1445 שטח הנסיכות חולקה בין האחים. בתחילת כהונתו, יאן הרביעי ביחד עם בני משפחתו התנגד לסיפוח נסיכות סבז' (בשטחי שלזיה) לשליטת קרקוב. המאבק נמשך מספר שנים ובסופו של דבר בשנת 1447 הוא נאלץ להכיר בנושא.

בשנת 1552 הוא התחיל מחדש מאבק מזוין על השליטה בסבז' וסביבתו. בשנת 1553 המאבק הוכרע לטובת מלך פולין ויאן הרביעי נאלץ לשלם סכום גדול במסגרת הסכם שלום. המבאק נמשך עוד מספר שנים ובסופו בשנת 1456 יאן הרביעי מכר את כל זכויותיו על הנסיכות שלו למלך פולין קז'ימייז' הרביעי. 

בשנת 1456 יאן הרביעי הצטרף לכוחות של ממלכת פולין במלחמה נגד המסדר הטבטוני.

בשנת 1460 נפטר נסיך מאופולה ויאן הרביעי ניסה להישטלת על הנסיכות. לאחר מספר קרבות הוא הובס על ידי אחיו של הנסיך הנפטר. בשנת 1462 הוא רכש את גליביצה ואויאזד ולאחר מספר שנים קיבל תואר "רוזן מגליביצה".

בתחילת שנות ה-60 של המאה ה-15 קז'ימייז' הרביעי, מלך פולין סיים את התשלומים שהיו מגיעים ליאן הרביעי עבור הזכויות על הנסיכות. הדבר אפשר ליאן הרביעי לרכוש זכויות על אויאזד וגליביצה.

בשנת 1471 יאן הרביעי תמך באולסלו השני, מלך בוהמיה והונגריה שהיה מועמד למלך צ'כיה. הדבר הביא למתיחות עם מתיאש הראשון, מלך הונגריה שגם החשיב את עצמו כמועמד למלך צ'כיה. במהלך זה יאן הרביעי נעצר ונאלץ למכור חלק של גליביצה תמורת שחרור.

לא ידוע על שנותיו האחרונות שהוא העביר באחוזת אשתו בקרנוב שבצ'כיה.

## קישורים חיצוניים

קטגוריה:אצולה פולנית
קטגוריה:ילידי 1426
קטגוריה:נפטרים ב-1496
רנה דה סולה

**רנה דה סולה** (בספרדית: **René De Sola**; 1919–2018) היה מדינאי ומשפטן יהודי-ונצואלי.

## ביוגרפיה
דה סולה נולד בשנת 1919 בקראקס. הוא קיבל דוקטורט בלימודי פוליטיקה ומדעי החברה מהאוניברסיטה המרכזית של ונצואלה, תואר המקביל היום ללימודי משפטים, בשנת 1943. בשנת 1944 הוא ייסד משרד עורכי דין עם שותף. בשנת 1947 הוא מונה לשופט. הוא לימד משפטים באוניברסיטאות שונות בוונצואלה והיה דיקן הפקולטה למשפטים באוניברסיטת סנטה מריה . בשנת 1958 לאחר הדחת מרקוס פרס חימנס, הדיקטטור של ונצואלה, כיהן דה סולה כשר המשפטים, כנציג מקצועי של לשכת עורכי הדין של ונצואלה, בממשלה הזמנית שפעלה תחת החונטה השלטת וכללה 17 חברים. בתפקיד זה ייסד את משטרת מערכת המשפט  של ונצואלה. בסוף מאי 1958, לאחר ביקורו של ריצ'רד ניקסון בוונצואלה בה הוא נתקל בהמוני מפגינים, התפטרו שניים מחברי החונטה ודה סולה מונה לשר החוץ. דה סולה החזיק בתפקיד שר החוץ עד פברואר 1959, עת כוננה ממשלה חדשה לאחר הבחירות. בנובמבר 1958 הוא הכריז על הקמת נציגות דיפלומטית בישראל. בניגוד לקודמו בתפקיד, פעל דה סולה להסגרתם של ראשי המשטר הקודם לידי ונצואלה ובראשם את הנשיא המודח מרקוס פרס חימנס. הוא דאג לשלול מהם את הדרכונים הדיפלומטיים שניתנו להם בידי קודמו ונאבק לצמצם את ההגדרה של עבירות פוליטיות שחסינות מפני הסגרה.

בשנת 1964 ושוב בשנת 1966 הוא סירב להיות שופט במשפטו של מרקוס פרס חימנס לאור טיפולו בנושא הסגרתו בשנת 1958.

דה סולה היה פרופ' למשפט מסחרי באוניברסיטה המרכזית של ונצואלה וכתב בנושא ספרים שנחשבו לאוטוריטה בתחומם.

בשנים 1969–1974 הוא היה הנציג הקבוע של ונצואלה באונסק"ו. בשנת 1979 מונה דה סולה לשופט בבית המשפט העליון של ונצואלה ובשנת 1987 היה לנשיא בית המשפט העליון, תפקיד בו החזיק את פרישתו בשנת 1989. באותה שנה קיבל תואר ד"ר לשם כבוד מאוניברסיטת תל אביב.

רנה דה סולה נפטר ב-19 בינואר 2018.

## קישורים חיצוניים
* René De Sola, praelegal

## הערות שוליים

קטגוריה:משפטנים יהודים
קטגוריה:שופטים יהודים
קטגוריה:פוליטיקאים ונצואלים
קטגוריה:שגרירים באונסק"ו
קטגוריה:פוליטיקאים יהודים במדינות אמריקה הלטינית
קטגוריה:ונצואלים שנולדו במאה ה-20
קטגוריה:ילידי 1919
קטגוריה:ונצואלים שנפטרו ב-2018
CR929

**CR929** הוא מיזם משותף של התעשייה האווירית של רוסיה והתעשייה האווירית של סין לבניית מטוס רחב גוף על קיבולת של 250–300 נוסעים. המטוס מפותח על ידי תאגיד המטוסים המאוחד הרוסי ו-COMAC הסינית.

דגם הבסיס ייקרא CR 929-600. הגרסה המשנית היא CR 929-500. הגרסה הישנה יותר היא CR 929-700. יצוין כי האותיות הלטיניות C ו-R מציינות את שמות המדינות שמשתתפות בפרויקט: C - סין (China), R - רוסיה (Russia).

## היסטוריה
הסכם שיתוף הפעולה נחתם בשנת 2014 במהלך ביקורו של נשיא רוסיה ולדימיר פוטין בבייג'ינג.

דגם המטוס הודגם לראשונה בתערוכת החלל הבינלאומית China Airshow - 2016 (בז'והאיי, נובמבר 2016).

ב-29 בספטמבר 2017 נקרא רשמית בשם **CR 929**. ב-6 ביוני 2018 תאגיד המטוסים המאוחד וחברת COMAC הסכימו כי הפרויקט מהווה פיתוח של מטוס רחב גוף לטווח ארוכים.

ב-6 בנובמבר 2018, ב-China Airshow הוצג דגם בקנה מידה מלא של המטוס. הדגם הוצג לראשונה ברוסיה בתערוכת MAKS-2019.

## שיתוף פעולה
כדי ליישם את הפרויקט, נוצרה חברה משותפת לסין ורוסיה למטוסים מסחריים בינלאומיים בשם **China-Russia Commercial Aircraft International Corp. Ltd.** (בראשי תיבות RCAIC), שבסיסה בשנגחאי. כמו כן, ישנו משרד ראשי האחראי על האסטרטגיה והפיתוח של התוכנית ברמה הגבוהה ביותר. לנשיא המיזם המשותף מונה גו בוז'י, ראש חטיבת המטוסים הרחבים של תאגיד COMAC. יו"ר מועצת המנהלים של המיזם המשותף הוא אולג יבגנייביץ' בושרוב (סגן שר התעשייה והמסחר של הפדרציה הרוסית). סרגיי פומיניח (מנהל התוכנית למטוסים רחבי גוף של תאגיד המטוסים המאוחד) מונה לחבר הדירקטוריון מהצד הרוסי. מקסים ליטווינוב מונה למעצב הראשי מהצד הרוסי, וצ'ן אינגצ'ון מהצד הסיני.

COMAC מפתחת ומייצרת גוף מרוכב מתכת; תאגיד המטוסים המאוחד מפתח ומייצר אגף מורכב. ההרכבה הסופית נערכת בשנגחאי, במתקני COMAC. מרכז ההנדסה ממוקם במוסקבה.

## מימון פיתוח
עלות הפיתוח הצפויה של המטוס היא 13–20 מיליארד דולר. רוסיה וסין משתתפות בפרויקט ומממנות אותו בשווה. פיתוח הקו והקמת מתקני ייצור יעלו 13 מיליארד דולר אמריקאי, 7 מיליארד דולר נוספים יעבור למערכת אספקת החלפים, שיווק ומכירת תמיכה - סבסוד וערבות הערך שנותר.

לדברי פוטין, חלק מהעלויות של הפרויקט ליצירת מנוע יכולות להיות ממומנות באמצעות חברת "רוסנפטגז".

## סיכויים
בשנת 2019 צפויים להסתיים החוזים הסולידיים הראשונים. הטיסה הראשונה צריכה להתקיים לא יאוחר משנת 2022. משלוחי מטוסי הייצור ללקוחות יחלו 10–12 שנים לאחר השקת הפרויקט, בערך בשנים 2026–2027. התוכנית כולה מתוכננת עד 2045.

מחיר המטוס נקבע על 113.5–117.8 מיליון דולר; בשנה הראשונה המוצר צפוי להיות זול ב-20% מהמתחרים.

## מאפיינים
הגרסה הבסיסית של כלי טיס ארוכי טווח הרחבים תוגדר כ-CR 929-600, הצעירה ביותר - CR 929-500, והגדולה יותר - CR 929-700.
* CR929-500: 230 מושבים, 14,000 ק"מ
* CR929-600: 280 מושבים, 12,000 ק"מ
* CR929-700: 320 מושבים, 10,000 ק"מ

בשלב הראשון יקבל המטוס מנועי ג'נרל אלקטריק או מנועי רולס רויס. בשלב השני (אחרי 2030) מתוכנן להתקין את מנוע ה-PD-35 הרוסי. משקל ההמראה המרבי הוא 245 טון.
## קישורים חיצוניים

*  
* CRCAIC באתר תאגיד המטוסים המאוחד
* COMAC אמריקה 

## הערות שוליים

קטגוריה:2022 ברוסיה
קטגוריה:מטוסי נוסעים
קטגוריה:מטוסים רוסיים
קטגוריה:כלי טיס סיניים
דמויי יונים

**דמויי יונים** (שם מדעי: Columbimorphae) הוא ענף של עופות בתראים, המכיל שלוש סדרות הקרובות ליונים ולקרוביהם. קבוצה זו הוגדרה ב-1790 בהתבסס על ניתוחים גנומים ומורפולוגים דומים.

הקבוצות הקרובות ליונאים (Columbiformes) הם הקטות שכיום נחשבים לסדרה עצמאית (Pterocliformes), לאחר ששויכו במקור לסדרות אחרות כמו התרנגולאים, החופמאים והיונאים. סדרה נוספת הקרובה אליהם היא המסיטאים (Mesitornithiformes) החיים רק במדגסקר.

מיני עופות אלה קטנים בגודלם והגדול ביותר מביניהם היה הדודו האפור מהאי מאוריציוס שנכחד בעת. מין זה הגיע לגובה מטר אחד ולמשקל של 10 עד 17 קילוגרם.

## מיון
*קבוצה **דמויי יונים** (Columbimorphae)
**סדרה יונאים (Columbiformes)
***משפחה יוניים (Columbidae)
**סדרה קטאים (Pterocliformes)
***משפחה קטיים (Pteroclididae)
**סדרה מסיטאים (Mesitornithiformes)
***משפחה מסיטיים (Mesitornithidae)

## קישורים חיצוניים

קטגוריה:עופות מפותחים חסרי שיניים
טוני באטי

**דמיטריוס אנטוניו "טוני" באטי** (באנגלית: **Demetrius Antonio "Tony" Battie**; נולד ב-11 בפברואר 1976) הוא כדורסלן עבר אמריקאי, אשר שיחק בליגת ה-NBA בין השנים 1997–2012. ממוצעיו הכוללים לאורך 14 עונותיו ב-NBA הם 6.1 נקודות ו-5.1 ריבאונדים למשחק.

## קריירת מכללות
באטי נולד וגדל בדאלאס שבטקסס, ובין השנים 1994–1997 למד באוניברסיטת טקסס טק אשר בעיר לאבק. בעונתו השנייה בקבוצת הכדורסל של האוניברסיטה העפילו ה"רד ריידרס" לשמינית גמר טורניר אליפות המכללות (NCAA Sweet Sixteen) לראשונה מזה 20 עונות, בטרם הודחו על ידי אוניברסיטת ג'ורג'טאון, בהובלתו של אלן אייברסון. בעונתו השלישית והאחרונה בטקסס טק היה אחד השחקנים המובילים של הקבוצה, לצד קורי קאר, כשרשם ממוצעים של 18.8 נקודות, 11.8 ריבאונדים ו-2.5 חסימות למשחק. בסיום העונה נבחר לחמישיית העונה של מחוז Big-12.

## קריירה מקצועית
באטי נבחר בבחירה החמישית של דראפט ה-NBA 1997, על ידי דנוור נאגטס. לאורך עונת הרוקי שלו קלע 8.4 נקודות בממוצע למשחק – נתון אשר בדיעבד נותר כשיא הקריירה שלו. הנאגטס סיימו את אותה עונה עם מאזן הניצחונות הגרוע בתולדות המועדון, 11–71.

בפגרת המשחקים שלקראת עונת  המקוצרת הועבר יחד עם טיירון לו ללוס אנג'לס לייקרס בתמורה לניק ואן אקסל, ולאחר מכן הועבר בטרייד נוסף לבוסטון סלטיקס בתמורה לטראוויס נייט. בעונת  שימש כסנטר הפותח של הסלטיקס, וסייע לקבוצה להעפיל לגמר האזור המזרחי לראשונה מזה 14 שנים. בסדרת גמר המזרח הפסידה בוסטון מול ניו ג'רזי נטס בתוצאה 2–4. ב-5 וחצי עונותיו עם הסלטיקס פתח בכמחצית מהמשחקים, ורשם ממוצעים של 6.8 נקודות ו-5.9 ריבאונדים למשחק.

בדצמבר 2003 הועבר יחד עם אריק ויליאמס וקנדריק בראון בטרייד לקליבלנד קאבלירס, בתמורה לריקי דייוויס, כריס מיהם ומייקל סטיוארט.

לקראת עונת  נשלח בטרייד לאורלנדו מג'יק, לצד שתי בחירות דראפט עתידיות, בתמורה לדרו גודן, אנדרסון ורז'או וסטיבן האנטר. בשלוש עונותיו הראשונות באורלנדו שימש כשחקן חמישייה קבוע לצד דווייט הווארד הצעיר, והעמיד ממוצעים של 6.3 נקודות ו-5.5 ריבאונדים למשחק. בקיץ 2007 נפצע בכתפו השמאלית ונאלץ להחמיץ את כל עונת . בעונה העוקבת חזר באטי לכשירות מלאה, וסייע למג'יק להעפיל לגמר ה-NBA בפעם השנייה בלבד בתולדות המועדון, ולראשונה מאז עונת . בסדרת הגמר עצמה הפסידה אורלנדו מול הלייקרס בתוצאה 1–4.

ביוני 2009, לאחר 5 עונות באורלנדו, הועבר יחד עם קורטני לי ורייפר אלסטון בטרייד לניו ג'רזי נטס, בתמורה לווינס קרטר וראיין אנדרסון. בעונתו היחידה בניו ג'רזי שותף ב-15 משחקים בלבד. בקיץ 2010 חתם על חוזה בפילדלפיה 76', ובסיום חוזהו כשנתיים לאחר מכן פרש ממשחק.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת טקסס טק
קטגוריה:בחירות דראפט של דנוור נאגטס
קטגוריה:כדורסלני דנוור נאגטס
קטגוריה:כדורסלני בוסטון סלטיקס
קטגוריה:כדורסלני קליבלנד קאבלירס
קטגוריה:כדורסלני אורלנדו מג'יק
קטגוריה:כדורסלני ניו ג'רזי נטס
קטגוריה:כדורסלני פילדלפיה 76'
קטגוריה:אמריקאים שנולדו ב-1976
תאגיד המספנות המאוחד

**תאגיד המספנות המאוחד** (ברוסית: **Объединённая судостроительная корпорация**) היא חברת מניות משותפת פתוחה ממשלתית ברוסיה שהוקמה בשנת 2007, המאחדת מספנות וחברות בת של בנייה, תיקון ותחזוקה במערב ורוסיה בצפון, ובמזרח הרחוק במדינה, לייעול בניית ספינות אזרחיות באמצעות מתקנים צבאיים. התאגיד הוא הבעלים של 100% ממניות מספנת ארקטק הלסינקי, לאחר שקנתה את 50% המניות הנותרות מהשותף שלה בחברת STX Finland Cruise Oy.

מאז אוגוסט 2023 מכהן אנדריי קוסטין, כיו"ר דירקוריון החברה. קודם לכן כיהן גאורגי פולטאבצ'נקו, ולפניו סרגיי נארישקין כיו"ר הדירקטוריון של התאגיד.

## היסטוריה
תאגיד המספנות המאוחד הוקם על ידי שורה של צווים נשיאותיים שנחתמו על ידי הנשיא ולדימיר פוטין. על פי הצו, התאגיד כולל 3 חברות-בת: מרכז המספנות המערבי בסנקט פטרסבורג (מספנת האדמירליות), מרכז התחזוקה והמספנה הצפונית בסברודבינסק ומספנות המזרח הרחוק ומרכז התחזוקה בולדיווסטוק. המדינה מחזיקה ב-100% מהמניות.

ביוני 2012 מונה אנדריי דיצ'קוב לנשיא התאגיד. ב-21 במאי 2013 אמר נשיא רוסיה פוטין כי ולדימיר שמקוב ימונה לנשיא חדש של התאגיד בשבוע שלאחר מכן.

ב-29 ביולי 2014 החברה נוספה לרשימת הסנקציות הפיננסיות שהטילה מחלקת האוצר האמריקנית בהתאם לצו המנהלי 13661 הנוגע למעורבות רוסיה בסכסוך באוקראינה.

## מבנה
החברה משלבת את החברות הבאות:

## קישורים חיצוניים

* 

## הערות שוליים

קטגוריה:תעשיית נשק ברוסיה
קטגוריה:חברות החזקות רוסיות